LUISTER: Azille Coetzee praat met Ronelda Kamfer en Nathan Trantraal | Netwerk24
17 November 2020 18:22
In die tweede aflewering van Azille Coetzee se podsending, In my vel, in ons taal, gesels sy met Ronelda Kamfer en Nathan Trantraal.
Ronelda Kamfer is die bekroonde skrywer van vier digbundels, wat in verskeie tale vertaal is, en Nathan Trantraal is 'n comic-boekkunstenaar, rubriekskrywer, draaiboekskrywer en digter. Hy het al 'n paar grafiese romans geskryf en drie bekroonde digbundels. Hulle is getroud en tussen hulle het hulle al die meeste van die belangrike literêre pryse in Suid-Afrika gewen. Azille Coetzee gesels met hulle oor hul liefdesverhouding en huishouding, die geïnstitusionaliseerde rassisme en seksisme in die Afrikaanse literêre establishment, die rol van kuns, en dan lees hulle elkeen 'n liefdesgedig (opgedra aan mekaar) uit hul nuutste bundels, Chinatown en Oolog.